section_heading: Primjer rada
paragraph_text: Vozilo na gusjenicama, najveće na svijetu, konstruirano je za prijevoz Mjesečeve rakete. Ono će npr. Saturn V. uključivši i toranj nosač sa svemirskom kapsulom voziti po cesti izgrađenoj samo u tu svrhu s 2,5 metara debelim čelično-betonskim kolovozom do rampe za ispaljivanje na obali. Kapsula Apollo sastoji se iz tri dijela. Na komandnom dijelu putuju tri astronauta do Mjeseca koji će okruživati satelitskom putanjom. Dvojica od pilota će tada prijeći u prigrađeni dio za iskrcavanje na Mjesec (Lunar Excursion Module), pristat će na Mjesečevoj površini, ostat će ondje nekoliko sati i vratiti se ponovo u kružnu putanju. Poslije spajanja s komandnom kapsulom stupit će treći dio letjelice, pogonski dio u funkciju i vratit će astronaute na Zemlju.